paullo brevior (in femina paullo longior). Oculorum distantia ab apice oris maximam capitis 
latitudinem et mutuam canthorum posteriorum distantiam aliquot lineis superat. Plantae seu 
podaria capitis fere longitudine; palmae seu manicula spatium fere aequant quod inter cornua 
et apicem oris est. Cornua curva capitis duplicem cum dimidia longitudinem superant. Ungulae 
anteriores bipollicares, pollice parum altiores, posteriores breviores. Pilus: In medio dorso 
pilorum cristae species obsoleta pilos 2" 4.'" longos offert, reliquum corpus paullo breviore pilo 
dense vestitum est; omnes pili barba sub mento promissiore superantur, quae semipedalem 
longitudinem habet. Colli pilus parum longior est quam reliqui corporis. Corporis pili basi 
lanugine circumdati sunt. Singulus medius latior et compressus est, basi vero longius et apice 
brevius attenuatur et teres evadit. Barbae pili basi cinerei, macula sub apice alba, apice nigri; 
reliqui basi cinerei, medii dilatati flavofusci, apice nigri, in partibus albis toti albi sunt. Lanugo 
dorsi cinerea. Setae rigidae, nigrae, l" 3'" longae, sparsae, oculos cingunt. Palpebrarum cilia 
distincta, tenuia, nigra. Aurium pili intus 3 taenias formant. Color: Totius corporis color 
fuscus est. Linea dorsualis media a media cervice incipiens, in uropygio ante caudam finiens, 
fuscescente nigricat et pilo paullo longiore cristam obsoletam formam. Oris margo tenuis, apex 
et mandibulae maxima pars cum barba nigrofusco tinguntur, ante barbam fascia gulae flavicans, 
pone barbam gula alba. Macula obscurior obsoleta in genis ante oculos. Aures extus flavae 
intus albae, apicis summo tenuique margine nigricant. Colli posterior pars cum pectore saturatius 
fusca. A pectore fasciae duae obscurius fuscae curvae ad latera abdominis abeunt, cuius medii 
color albus est. Aliae duae fasciae a pectore oriundae ad brachia decurrunt, alis brachiorum 
dilutius fuscis. Pedes coloribus saturatioribus picti, anteriores quadricolores, fusco, fuscescente- 
nigro, atro et albo varii. Postica facie toti, a cubito inde usque ad metacarpum, albent. Supra 
metacarpi flexuram annulo nigrofusco cinguntur, qui antice apice subacuto finit. Antica pedum 
facies superne ad metacarpi flexuram usque nigro -fusca, macula media supra carpum candida, 
quae oblique in interiora pedum latera continuatur picta est. Carpi nivei, ungularum margine 
nigro piloso, pilorum fasciculo atro inter ungulas. Fuscus pedum color quo inferior, eo obscurior 
est. Abdominis color albus in pedum latera interiora abit. Pedes posteriores antica facie, conti- 
nuato abdominis marginis colore, nigrofusco tinguntur. Metacarpi albi, annulo tenui nigro et 
macula atra ad ungulas. Externum femorum et mediae tibiae latus pallide fusca ad calcaneum 
usque corpori concoloria. Prope calcaneum intus linea nigrofusca et altera exterior illic dilatata 
parallelae adsunt. Tarsi maxima pars alba, intus candidior, antice linea nigrofusca longitudinali 
picta. Cauda basi et media fusca, margine et apice late nigra. Perinaeum album. Cornua 
flavo -cinerea. Ungulae nigricant. 
Cornua ampla bipedalia curva longitudine dimidium corpus fere aequantia, in spiram dimi- 
diam recurva, apice parum extrorsum vergente, curvatura grata. Anterior cornuum facies tubercu- 
losa, serrata. Piecurvus apex antrorsum spectat. Praeter tubercula antica laterum rugae leviores 
cernuntur, quae sexpollicari distantia a basi laevi incipunt. Basi cornua quadrangula, media triangula 
et apice compressa sunt, lateribus utrinque planis. Anterior et exterior facies oblique plana est, 
angulis oppositis similaribus. Interior superus et exterior inferus angulus acuti, reliqui obtusi sunt, 
hi versus apicem evanescunt. Tubercula antica non aequalia nec sibi opposita, in dextro 10, in sinistro 
9 distincta. Secundo tuberi sinistro duo dextra opposita sunt, nec distantia reliquorum aequalis. 
